**Beszámoló**

**Kommunikációs és PR Biztos**

**Muray Edina**

**2011. március 8. – 2011. május 3.**

Március 8-án a Küldöttgyűlés egyhangú támogatása mellett kezdtem meg munkámat. Lehetőségeimhez mérten eljutottam néhány Választmányra, időközben ugyanabban az időpontban szakmai továbbképzés indult, így nem tudtam magam megosztani a kettő között.

Részt vettem a rendkívüli Küldöttgyűlésen, ahol a Nyúz új főszerkesztője került megválasztásra, illetve megtartotta első ülését az EHÖK Sajtó és Kommunikációs Bizottsága is (ELTE Plusz és Ügyrend elfogadás voltak a témák).

A mentor jelölteknek képzésükön tartottam a területről egy előadást.

Kidolgozásra került az új hírlevél koncepció és eszerint kiküldésre kerültek a TTK-Info hírlevelek, valamint a LOL hírlevél is.

A tisztségviselői bemutatkozások az egységes irányelvek mentén részben frissültek a honlapon, az egyforma hátterű képekkel együtt. Az új főszerkesztőről is van kép, így teljes lesz a paletta, amint frissül a honlap.

A választási bizottsággal együttműködésben hirdettük hallgatótársainknak a jelöltállítást hírleveles felhívással, plakáttal és Nyúz-os cikk formájában is.

A LEN kapcsán Csörgics Matyival egyetemben építettük a jó kapcsolatot a TTK és a BTK között, ennek egyik megnyilvánulási formája a Bölcsész Napok konferenciájáról lejövő cikk.

Az Educatios Bizottság ülésén is részt vettem, ahol a Felsőoktatási Kiválósági Expot tárgyaltuk, illetve lassan kezdetét veszi az OMHV kampány kidolgozása is.

Mindezeken túl nagyon sok telefonálással, email váltással, tájékoztatással, anácsadással és kérdezéssel teltek a napjaim két hónapos kommunikációsként.

Köszönöm, hogy elolvastátok a beszámolómat, kérdéseiteket a kommunikacio@ttkhok.elte.hu-ra vagy a +36-30-593-21-70 számon várom!

Budapest, 2011.05.01.

 Üdvözlettel:

 Muray Edina